גייל אומבדט

גייל אומבדט (באנגלית: Gail Omvedt; 2 באוגוסט 1941 – 25 באוגוסט 2021) הייתה סוציולוגית, סופרת ופעילת זכויות אדם ממוצא הודי שנולדה בארצות הברית<ref></ref><ref></ref>.

אומבדט הייתה פעילה אקטיביסטית בתנועות כנגד מנהג הקאסטות בהודו, ולחמה למען זכויות נשים קשות יום בקהילה "הדלית", הנקראת גם המנודים, בהודו. אומבדט הייתה בעלת פעילות אקדמית ענפה ובין היתר כתבה ספרים ומאמרים רבים בנושא מעמדות, קאסטות ומגדר. עבודת הדוקטורט שלה עסקה בקריאה למרד במעמדות החברתיים המקובלים כיום בהודו. היא הייתה חברת סגל בכיר במספר אוניברסיטאות בארצות הברית ובהודו. עבודתה לאורך השנים זכתה למספר פרסים, הבולט מבניהם היה פרס מפעל חיים של האגודה הסוציולוגית בהודו.

== ביוגרפיה ==
גייל אומבדט נולדה בעיר מיניאפוליס שבארצות הברית בשנת 1941. היא למדה בקולג' קרלטון למשך שנה ולאחר שקיבלה את מלגת "פולברייט" בשנת 1963 היא טסה להודו לראשונה בחייה למשך שנה ועבדה כמורה לאנגלית<ref></ref>.

לאחר השלמת תואר ראשון ושני באוניברסיטת ברקלי בקליפורניה, אומבדט חזרה להודו בשנת 1973 ושם ביצעה מחקר לעבודת הדוקטורט שלה בנושא "מרד תרבות בחברה הקולוניאלית – התנועה הלא ברהמנית במערב הודו". בעבודת הדוקטורט היא חקרה את תרבות הקאסטות בהודו והמאבק שמתנהל כנגד המעמד הגבוה המכונים "ברהמן".

באותה תקופה בהודו היא הכירה את בעלה לעתיד, בהרט פטנקר, ואת אימו הפעילה החברתית, אינדומטי פטנקר. לאחר שנישאה לפטנקר, היא התגוררה עם בעלה ומשפחתו המורחבת בכפר בשם "קאסיגן" במדינת מהרשטרה ההודית ובשנת 1983 הפכה לאזרחית הודו<ref></ref>.

בשנים שלפני מותה עבדה כסוציולוגית מייעצת בנושאי פיתוח כפרי, סביבה ומגדר עבור ארגונים ממשלתיים ופרטיים בניהם: "קבוצת הפיתוח של האו"ם", ו"אוקספם".

אומבדט הייתה פרופסורית אורחת במגוון אוניברסיטאות וקולג'ים ברחבי העולם ושם לימדה לימודי אסיה וסיפרה על עבודת הדוקטורט שלה ומאבקה למען הצדק בהודו.

אומבדט מתה ב-25 באוגוסט 2021 במהרשטרה בגיל 80<ref></ref>.

== אקטיביזם ==
אומבדט עבדה עם תנועות חברתיות בהודו, ביניהן תנועות "דלית" ואנטי-קאסטות, תנועות סביבתיות, תנועות איכרים ובעיקר עם נשים כפריות. היא הייתה פעילה בעמותה שעוזרת לנשים נטושות במחוזות "סאנגלי" ו"סאטארה" בדרום מהרשטרה וגם בעמותה שמקדמת זכויות קרקע וכוח פוליטי לנשים<ref></ref>.

== מחלוקת וביקורת ==
הביקורת שאומבדט העבירה על שיטת הקאסטות זכתה להתנגדות ממשלת הודו וסוציולוגים במדינה. כך למשל, הסוציולוג אנדרה בטייה, אמנם הודה בכך שקיימת אפליה, אך התנגד עמוקות להתייחסות של אומבדט לקאסטה כסוג של גזענות. הוא תיאר את עבודתה כהסתה פוליטית וניסיונות "שובבים" להציג לעולם המערבי את הודו בצורה קיצונית. אומבדט ספגה ביקורת על הטיה "אנטי-סטטיסטית" בכתיבתה וכן על אהדה כלכלית "נאו-ליברלית". חוקרים גם הטילו ספק בכנות טענותיה בנוגע ל"אותנטיות" של עבודתה<ref></ref>.

== עבודתה האקדמית ==
הכתיבה האקדמית של אומבדט כוללת ספרים ומאמרים רבים בנושאי מעמד, קאסטות ומגדר. בין העבודות הבולטות שלה:
<div class="mw-content-ltr">
* Cultural Revolt in a Colonial Society: The NonBrahman Movement in Maharashtra (Scientific Socialist Education Trust, 1966)
* We Shall Smash This Prison: Indian Women in Struggle (1979)
* "We Will Smash This Prison!.: Indian Women in Struggle " (Zed, 1980)
* "Violence Against Women: New Movements And New Theories In India" (Kali for Women, 1991)
* Reinventing Revolution: New Social Movements in India (M.E. Sharpe, 1993)
* Gender and Technology: Emerging Asian Visions (1994)
* Dalits And The Democratic Revolution: Dr. Ambedkar And The Dalit Movement In Colonial India (Sage India, 1994)
* Dalit Visions: the Anticaste movement and Indian Cultural Identity (Orient Longman, 1995)
* Growing Up Untouchable: A Dalit Autobiography (Rowman and Littlefield, 2000)
* Buddhism in India : Challenging Brahmanism and Caste (SageIndia, 2003)
* "Ambedkar: Towards an Enlightened India " (Penguin, 2005)
* Seeking Begumpura: The Social Vision of Anticaste Intellectuals (New Delhi, Navayana, 2009)
* "Understanding Caste: From Buddha To Ambedkar And Beyond" (New Delhi: Orient Blackswan, 2011)
* Songs of Tukoba with Bharat Patankar she has published (translations) (Manohar, 2012)
* Jotirao Phule and the Ideology of Social Revolution in India
</div>

== פרסים ==
* מלגת כבוד וודרו וילסון, 1964–65
* מלגת פולברייט כמורה באנגלית בהודו, 1963-1964
* מלגות בוגרי אוניברסיטת קליפורניה, 1964–65, 1965–66
* המכון האמריקאי ללימודי הודו, מלגה זוטר למחקר דוקטורט בהודו בנושא "התנועה הלא-ברהמן במהרשטרה", ינואר-דצמבר 1971
* האגודה האמריקאית לנשים באוניברסיטה, מלגה למחקר על "תנועת נשים בהודו", ינואר–דצמבר 1975
* פרס מפעל חיים מהחברה הסוציולוגית ההודית, 2018

== ראו גם ==
* קאסטה
* דלית
* ברהמן

== קישורים חיצוניים ==

* [https://seekingbegumpura.wordpress.com/about/       בלוג שכתבה גייל אומבדט]
* [http://sociology.berkeley.edu/gail-omvedt-1964       הפרופיל של גייל אומבדט באתר אוניברסיטת ברקלי]
* [http://www.umich.edu/~indiads/gail.html       הפרופיל של גייל אומבדט באתר אוניברסיטת מישיגן]
* [https://web.archive.org/web/20070927215710/http:/www.epw.org.in/epw/uploads/articles/8133.pdf       מחקר שאומבדט ביצעה על הקאסטות בהודו]
* [https://web.archive.org/web/20030825153031/http:/144.16.65.194/hpg/envis/doc97html/envenv627.html       מאמר שכתבה בנושא: "למה הדלים (מעמד נמוך בהודו) לא מחבבים אנשים ששומרים על הסביבה?"]

== הערות שוליים ==

קטגוריה:סוציולוגיות אמריקאיות
קטגוריה:סוציולוגים אמריקאים
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאיות שנולדו ב-1941
קטגוריה:אמריקאים שנולדו ב-1941
קטגוריה:אמריקאיות שנפטרו ב-2021
קטגוריה:אמריקאים שנפטרו ב-2021